Hej Aage

Jeg nåede ikke at se dit opslag om lithium udvinding, men jeg formoder at det slettes for at mindske spredning af fake news.

Jeg vil dog gerne svare dig på din kommentar: Jeg tror, at du gør klogt i at være lidt skeptisk over for bilfabrikanterne, når de lover guld og grønne skove. Dertil kender vi dem allerede for godt, specielt med tanke på at de allerede i 60'erne havde forudset de klimaproblemer vi oplever nu, og grunden dertil.

Der er dog særligt fire grunde til at elbiler er fremtiden og brændstofbiler på vej ud:
-De råstoffer (kobolt, lithium og andet godt) der bruges kan genbruges, modsat benzin og diesel som brændes af (ja, der bruges også kobolt i raffinering af benzin).
-Elbiler lukker ikke giftig udstødning ud i vores gader og stræder.
-Elbiler udnytter energien til fremdrift ca. tre gange så godt som brændstofbiler.
-Elbiler er meget bedre at køre i.

Jeg håber for dig, at du også får mulighed for opleve forskellen på en brændstofbil og en elbil, så du måske kan ændre din holdning lidt.