Hej Aage Først vil jeg gerne præcisere, at jeg intet har at gøre med FDM. Jeg er ikke engang medlem, da jeg mener, at de i al for lang tid har ignoreret elbilerne. Når en ny teknologi kommer på markedet, som ser ud til at erstatte den gamle, er det nemmeste at finde på undskyldninger for hvorfor det ikke lige præcis er mig selv, der skal hoppe med på vognen. Vi så det allerede da hestevognene stod til at blive udskiftet med "hesteløse automobiler", folk råbte op om "der er ikke nok tankstationer" "hvad skal smeden nu lave, når han ikke skal lave hestesko" "det er bare ikke det samme, når det ikke dufter af hest". Vi så det igen da fladskærmene kom og da smartphonen kom. I realiteten er en elmotor meget bedre end en benzin- eller dieselmotor. Og de problemer du refererer til med batteriet har de fleste producenter løst, og resten er godt på vej. Det eneste batteri en moderne elbil skal have udskiftet i sin levetid er 12V batteriet, produktionen af drivlinebatteriet forurener langt mindre end den benzin/diesel det sparer (også inkluderet merstrømforbruget), rækkevidden er heller ikke længere et "rigtigt" problem og prisen er nu på et punkt hvor man virkelig skal genoverveje investeringen i en ny benzin-/dieselbil. Personligt er mit primære transportmiddel en cykel, så jeg ser meget frem til ikke at skulle indånde andre bilers udstødning. Læn du dig blot tilbage, og nyd de teknologiske fremspring der kommer i samfundet, i stedet for at bruge tid og energi på at skyde dem ned. Og hvis du først er klar til at købe en elbil om 5 år, så venter du bare de 5 år.